Boek: Die verdriet van BelgiëHugo Claus Die verdriet van België beslaan die tydperk tussen 1939 en 1947: vrede, oorlog, vrede. Louis Seynaeve is elf jaar oud en ’n leerling aan ’n Katolieke kosskool waar die nonne sy lewe regeer. Verwarring, hunkering en bedrog vorm sy jeugjare in die skoot van ’n kleurryke en verbysterende familie. Die Vlaamse lewenswyse in die historiese krisisperiode van oorlog, kollaborasie en oorlewing word deur Hugo Claus in ’n stroom van groteske en ontroerende verhale opgeroep. Dit is ’n komplekse en meesleurende roman. Daniel Hugo se vertaling gee die Afrikaanse leser toegang tot Claus se belangrikste boek en een van die hoogtepunte van die 20ste-eeuse Nederlandstalige letterkunde. Hugo Maurice Julien Claus (5 April 1929 – 19 Maart 2008) was ’n Vlaamse digter, skrywer, skilder en filmmaker. Hy staan ook bekend as die mees bekroonde outeur in die Nederlandse taalgebied. Tydens sy loopbaan skryf Claus duisende gedigte, tientalle toneelstukke en diverse romans, waarvan sy bekendste meesterwerk Die verdriet van België uit 1983 is. Hugo was ’n spesialisomroeper by Radio Sonder Grense (RSG) en verantwoordelik vir die literêre program “Leeskring”. Hy is ’n gerekende digter met 16 poësiebundels op sy kerfstok. As vertaler het hy reeds die werke van onder meer Tom Lanoye, Rutger Kopland, Herman de Coninck, Harry Mulisch, Herman van Veen en Cecily Mary Barker in Afrikaans vertaal. Genre: Fiksie Uitgewer: Protea Boekhuis Prys: R395,00* *Prys onderworpe aan verandering Koop die boek en e-boek by Protea Boekhuis